Ελευθέριο Λάρισας

Το Ελευθέριο (πρώην Καραλάρ: πληθυντικός της τουρκικής λέξεως Kara = μαύρος) είναι χωριό που ανήκει στον δήμο Κιλελέρ, της Περιφερειακής Ενότητας Λάρισας, που βρίσκεται στην Περιφέρεια Θεσσαλίας, σύμφωνα με τη διοικητική διαίρεση της Ελλάδας, όπως διαμορφώθηκε με το πρόγραμμα “Καλλικράτης”. Ο πληθυσμός του ανέρχεται στους 344 κατοίκους (απογραφή 2021).«ΦΕΚ αποτελεσμάτων ΜΟΝΙΜΟΥ πληθυσμού 2021», σελ. 21724 (σελ. 142 του pdf)

 Γενικά και ιστορικά στοιχεία 
Το υψόμετρο του Ελευθέριου είναι 60 μέτρα από την επιφάνεια της θάλασσας.Μιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 215. Στο χωριό λειτουργούν νηπιαγωγείο και δημοτικό σχολείο. Η εκκλησία των Γενεθλίων της Θεοτόκου βρίσκεται στην πλατεία και κάθε χρόνο στο εορτή της γίνεται πανηγύρι.

Μέχρι το 1918 ο οικισμός ήταν γνωστός ως Καραλάρ. Στις 23 Σεπτεμβρίου του 1943, ο ανδρικός πληθυσμός του χωριού ηλικίας ηλικίας 15-50 ετών εκτελέστηκε μαζικά από τα γερμανικά στρατεύματα Κατοχής ως αντίποινα για την επίθεση ανταρτών κατά ξεκομμένων στρατιωτών. Οι νεκροί υπολογίζονται σε περισσότερους από 40Γιώργη Ι. Ζωίδη, Αντιστασιακά. Μελέτες, Σύγχρονη Εποχή, Αθήνα 1985, σελ. 163.. Στις 29 Ιουνίου του 1944, δυνάμεις του ΕΛΑΣ επιτέθηκαν εναντίον της γερμανικής φρουράς που έδρευε στο Ελευθέριο. Παρ' όλο που οι Γερμανοί απέκρουσαν την επίθεση, την επόμενη μέρα εγκατέλειψαν οριστικά το χωριό. Ακόμη, αναφέρεται πως στις 9 Αυγούστου του 1944 εκτελέστηκαν άλλοι 9 κάτοικοι του χωριού.

Διοικητικά, μετά την ενσωμάτωσή του στο ελληνικό κράτος, ο οικισμός υπήχθη το 1883 στον δήμο Συκουρίου. Το 1912 προσαρτήθηκε στην κοινότητα Τοπουσλάρ και από το 1918 μέχρι το 1997 ανήκε στην επαρχία Λαρίσης ως έδρα κοινότητας. Το 1997 υπήχθη στον δήμο Πλατυκάμπου, ενώ από το 2011 ανήκει στον καλλικρατικό δήμο Κιλελέρ.

 Απογραφές πληθυσμού 
Απογραφή192819401951196119711981199120012011Πληθυσμός576376363379365472466;347

 Παραπομπές 

Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ